Diari Oficial de la Generalitat Valenciana


Sumari del DOGV 6945, del 17-01-2013 (2012/11262)

Notificació de la sentència dictada en el procediment de divorci contenciós número 684/2012.
--------------------------------------------------------------------------------------------

### Dades del document

Número de DOGV
:   6945

Data del DOGV
:   17-01-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2012/11612


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 684/2012. [2012/11040]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber:  
Que en les actuacions de divorci contenciós 91839071942, seguides a instàncies de Patricia Elvira Álvarez Campos contra Luis Alberto Cuéllar Zabala, en situació de rebel·lia, en les quals, en data 29 de novembre de 2012, ha recaigut sentència, la part dispositiva de la qual diu així:   
«Estime parcialment la demanda interposada per Patricia Elvira Álvarez Camps contra Luis Alberto Cuéllar Zabala i declare el divorci i la dissolució del matrimoni format entre ambdós, amb tots els efectes inherents a esta, que es regirà per les mesures següents:   
  
Primera. Amb manteniment de la pàtria potestat compartida que, no obstant això, serà exercida exclusivament per la mare demandant, s'atorga a esta la guarda i custòdia del fill comú F.A. sense que corresponga l'establiment de visites, excepte nova petició en execució de sentència, després d'una nova ponderació prèvia de les circumstàncies concurrents.  
Segona. En concepte d'aliments a favor del seu fill, el demandat haurà de pagar dins dels cinc primers dies de cada mes, en el compte corrent indicat per l'actora, la quantitat de dos-cents euros mensuals, suma que s'actualitzarà automàticament cada any d'acord amb l'índex de preus al consum. També aniran a càrrec seu la mitat dels gastos extraordinaris que puguen produir-se en relació a este, dels quals cal excloure l'escolaritat, els llibres i el material escolar.   
Notifiqueu esta resolució a les parts i feu-los saber que contra esta sentència pot interposar-se un recurs d'apel·lació davant d'este Jutjat; no obstant això, es portarà a terme el que s'ha acordat. El recurs haurà d'interposar-se per escrit en el termini de vint dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs. Haurà d'efectuar-se la consignació de 50 euros, en el compte de depòsits i consignacions d'este Jutjat, obert en el Banesto: 0030; oficina: 3072; dígit de control: 20; compte del Jutjat: 2676481465; en descripció: 1193-0000-02 número del procediment amb quatre dígits -dos últims números de l'any, llevat que la persona recurrent tinga concedit el benefici de justícia gratuïta; segons establix la disposició addicional 15a de la Llei Orgànica 1/2009, de 3 de novembre, i s'haurà d'acreditar la dita consignació. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.   
No pertoca fer pronunciament exprés sobre la imposició de costes.   
  
Una vegada siga ferma esta resolució i transcorreguts els terminis de rescissió, comuniqueu-ho al registre civil on conste inscrit el matrimoni.   
Esta és la meua sentència que, jutjant definitivament, pronuncie, mane i firme.»   
I perquè valga de notificació en la forma deguda al demandat Luis Alberto Cuéllar Zabala, en situació de rebel·lia i parador ignorat, expedisc i firme este edicte.  
  
València, 10 de desembre de 2012.- La secretària: Alicia Ordeig Rabadán.